ডিপজলের হার্টের রক্তনালিতে রিং - KalerBarta
Home স্বাস্থ্য ডিপজলের হার্টের রক্তনালিতে রিং
ডিপজলের হার্টের রক্তনালিতে রিং
সিঙ্গাপুরে চিকিত্সাধীন অভিনেতা মনোয়ার হোসেন ডিপজলের হার্টের রক্তনালিতে রিং পরানো হয়েছে। গতকাল সোমবার বিকেলে সিঙ্গাপুরের মাউন্ট এলিজাবেথ হাসপাতালে তার করোনারি স্ট্যান্টিং করা হয়।
এর আগে ডিপজলের হার্টের এনজিওগ্রাম করা হয়। ডিপজলকে আগামী দেড় মাস চিকিৎসকের পরামর্শ মেনে চলতে হবে।
গত সপ্তাহের মঙ্গলবার বিকেলে হৃদ্‌রোগে আক্রান্ত হওয়ার পর ডিপজলকে প্রথমে রাজধানীর ল্যাবএইড হাসপাতালে ভর্তি করা হয়। বুধবার বিকেলে এয়ার অ্যাম্বুলেন্সে করে ডিপজলকে সিঙ্গাপুর নিয়ে যাওয়া হয়।
ডিপজলের বাংলা সিনেমায় আগমন হয় পরিচালক মনতাজুর রহমান আকবরের হাত ধরে। তার প্রথম ছবি ‘টাকার পাহাড়’। টানা কয়েক বছর ভিলেন হিসেবে দাপটের সঙ্গে অভিনয়ের পর বিরতি নিয়ে আবার ফিরেন। বর্তমানে তার অভিনীত মনতাজুর রহমান আকবর পরিচালিত ‘দুলাভাই জিন্দাবাদ’ ছবিটি মুক্তির অপেক্ষায় আছে। চলচ্চিত্র অভিনয়ের পাশাপাশি ডিপজল প্রযোজনাও করছেন বেশকিছু ছবি।
Previous articleবাংলাদেশ-দক্ষিণ আফ্রিকা সিরিজেই চালু হচ্ছে নতুন নিয়ম
Next articleনায়িকারা কী খাচ্ছেন? তাঁদের প্রতিদিনের খাবারের রুটিন।
এই লক্ষণগুলো জানলেই বুঝতেই পারবেন আপনার শরীর ঠিক আছে কি না